Diari Oficial de la Generalitat Valenciana


Sumari del DOGV 579, del 05-05-1987 (1987/808707)

ORDRE de 3 d'abril de 1987, de la Conselleria d'Agricultura i Pesca, per la qual es convoca una beca per a postgraduats.
------------------------------------------------------------------------------------------------------------------------

### Dades del document

Número de DOGV
:   579

Data del DOGV
:   05-05-1987

Secció del DOGV
:   ALTRES DISPOSICIONS

Número del document
:   1987/808707


Data del document
:   03-04-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 3 d'abril de 1987, de la Conselleeria d'Agricultura i Pesca, per la qual es convoca una beca per a postgraduats.  
Atés que la Conselleria d'Agricultura i Pesca té la necessitat de disposar de tècnics especialistes en diferents matèries hom continua la tasca de formació de professionals en temes d'economia agrària. Per tal d'aconseguir aquesta finalitat, i fent ús de les facultats que tinc atribuïdes,   
ORDENE:  
Article primer  
Per aquesta Ordre es convoca una beca per a la formació professional de postgraduats en l'àrea d'economia i normativa agrària.   
Podran optar a l'obtenció de la beca: Enginyers Agrònoms, Enginyers de Forests, Llicenciats en Ciències Econòmiques o Empresarials, Llicenciats en Dret i Llicenciats en Sociologia.   
Article segon  
El període de fruïció de la beca serà d'un any a partir del moment de la concessió. La incorporació del seleccionat serà immediata.   
Article tercer  
La beca tindrà una dotació de 65.000 pts mensuals, incloent-hi una assegurança d'assistència mèdica per al becari.   
Article quart  
El becari realitzarà aquelles funcions que li siguen encomanades pel Servei d'Estudis Agraris i Comunitaris de la Secretaria General, per tal d'assolir els objectius de pràctica professional i formació en l'àrea d'economia i normativa agrària a la CEE. El temps de dedicació serà de 35 hores setmanals.   
Article cinqué  
Les sol·licituds aniran dirigides a l'Il·lm Secretari General de la Conselleria d'Agricultura i Pesca, i s'hi farà constar la direcció i el número de telèfon de l'interessat.   
Hauran de presentar-se al Registre General d'aquesta Conselleria (c/ Amadeu de Savoia núm. 2, 46016 València) en el termini de 20 dies hàbils a comptar desde l'endemà de la publicació d'aquesta Ordre al Diari Oficial de la Generalitat Valenciana.   
S'adjuntarà a la sol·licitud el currículum vitae, en el qual s'inclourà l'expedient acadèmic i els mèrits professionals de qualsevol tipus. Es valorarà el coneixement d'idiomes.   
Només seran tinguts en compte els mèrits que s'acrediten documentalment.   
Per tal de realitzar la selecció dels candidats se'ls convocarà a una entrevista personal.   
Article sisé  
Le beca es concedirà per Resolució de la Secretaria General de la Conselleria d'Agricultura i Pesca.  
La presentació de sol·licituds implica l'acceptació del contingut d'aquesta convocatòria.  
Article seté  
Les incidències de sorgesquen durant el període de fruïció de la beca seran resoltes per aquesta Conselleria. La beca podria ser revocada si el becari n'incomplia les obligacions.   
DISPOSICIO FINAL  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.   
València, 15 d'abril de 1987.   
El Conseller d'Agricultura i Pesca,  
LLUIS FONT DE MORA I MONTESINOS